Държавен вестник, бр. 31, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  31
Раздел III
Изисквания към кандидатите
Чл. 10. (1) За безвъзмездна финансова по­
мощ могат да кандидатстват юридически лица 
или еднолични търговци (ЕТ), регистрирани по 
Търговския закон или Закона за кооперациите.
(2) За подпомагане по сектор 04 са допус­
тими само юридически лица, регистрирани 
съгласно чл. 14 от Закона за стоковите борси 
и тържищата.
(3) За съществуващи обекти по сектори 01, 
02 и 04 кандидатите за подпомагане трябва да 
са регистрирани по реда на чл. 12 от Закона 
за храните (ЗХ) или чл. 229 и 262 от Закона 
за ветеринарномедицинската дейност (ЗВД).
(4) Кандидатите по ал. 1 трябва да отговарят 
на следните изисквания:
1. да са вписани в търговския регистър към 
Агенцията по вписванията;
2. да нямат изискуеми публични задължения 
към държавата;
3. да нямат изискуеми задължения към Из­
пълнителна агенция по рибарство и аквакултури 
(ИАРА) и Държавен фонд „Земеделие“ (ДФЗ);
4. членовете на управителните органи на 
юридическите лица да не са осъждани с вляз­
ла в сила присъда за престъпления против 
собствеността, стопанството, освен ако не са 
реабилитирани, и не са лишавани от правото 
да упражняват търговска дейност или да заемат 
ръководна, отчетна или материалноотговорна 
длъжност;
5. да са микро-, малки и средни предпри­
ятия съгласно Закона за малките и средните 
предприятия (ЗМСП), за което представят 
декларация за обстоятелствата по чл. 3 и 4 
ЗМСП съгласно приложение № 2;
6. предприятия, които не попадат в дефи­
ницията на т. 5, да са със състав, по-малък 
от 750 души, или с оборот под 200 млн. евро;
7. да не са обявени в несъстоятелност или 
да не са в открито производство по несъсто­
ятелност; 
8. да не са в производство по ликвидация, 
с изключение на ЕТ;
9. заедно или поотделно един или повече 
държавни органи не трябва да притежават 
повече от 25 на сто от капитала или да кон­
тролират пряко или непряко повече от 25 на 
сто от броя на гласовете в общото събрание 
на юридическото лице – кандидат за финан­
сово подпомагане, с изключение на случаите, 
посочени в чл. 4, ал. 4 ЗМСП.
(5) Не се предоставя безвъзмездна финансова 
помощ от ЕФР на кандидати, които:
1. са били или в момента се намират в про­
цедура по възстановяване на отпусната безвъз­
мездна финансова помощ по предходен проект;
2. са представили документи с невярно 
съдържание, неистински или подправени до­
кументи при осигуряване на информация, по­
искана от ИАРА и ДФЗ, или не предоставят 
тази информация;
3. са вписани в централната база данни 
за отстраняванията съгласно Регламент на 
Комисията (ЕO, Евратом) № 1302/2008 от 17 
декември 2008 г. относно централната база дан­
ни за отстраняванията (ОВ, 20.12.2008, L 344).
Раздел IV
Изисквания към проектите
Чл. 11. Инвестициите по реда на тази на­
редба трябва да се реализират на територията 
на Република България.
Чл. 12. Подпомагат се проекти, които не 
оказват отрицателно въздействие върху окол­
ната среда.
Чл. 13. (1) Кандидатите представят заявле­
ние за кандидатстване по образец с приложено 
инвестиционно намерение части А и Б (по 
образец) съгласно приложение № 1, което 
доказва икономическата жизнеспособност 
на проекта.
(2) Инвестиционното намерение по ал. 1 се 
изготвя за период не по-малък от 5 години, а 
в случаите на подпомагане за строително-мон­
тажни работи (СМР) периодът е за 10 години.
Чл. 14. (1) За проекти, изпълнявани върху 
имот, който не е собственост на кандидата, 
кандидатът за финансово подпомагане трябва 
да представи:
1. документ за учредено право на строеж 
върху имота за срок не по-малък от десет го­
дини към датата на кандидатстване за проекти, 
предвиждащи извършване на СМР, или
2. документ за ползване върху имота за 
срок пет години към датата на кандидатстване, 
удължен с три месеца.
(2) Когато в проекта се предвиждат строи­
телно-монтажни работи, кандидатът представя 
инвестиционен проект и разрешение за строеж 
в съответствие със Закона за устройство на 
територията.
(3) Когато в проекта се предвиждат строител­
но-монтажни работи, за които съгласно Закона 
за устройство на територията не се изискват 
документите по ал. 2, кандидатът представя 
архитектурно заснемане.
Чл. 15. (1) За инвестиции по сектори 03 и 
04 кандидатът трябва да представи предвари­
телни споразумения (договори) и/или писма 
за намерение с производители/търговци на 
риба и рибни продукти и/или на продукти от 
аквакултури, които ще осъществяват търговска 
дейност на територията на пазарната структура 
за първата прогнозна година.
(2) С представените документи по ал. 1 
кандидатът трябва да гарантира, че на те­
риторията на пазарната структура ще бъдат 
предлагани продукти с произход предимно 
от местни улови и аквакултури (повече от 50 
на сто от прогнозния капацитет на пазарната 
структура).